ઠક્કરનગર જલસાગર એપાર્ટમેન્ટમાં રહેતા અને નિવૃત્ત સેલ્સ ટેક્સ ઇન્સ્પેક્ટર મહેન્દ્રકુમાર ગીરજાશંકર પંડ્યા (ઉં.૬૫) અને તેમની પત્ની ઉષાબેન પંડ્યા (ઉં.૬૩)એ કલેક્ટર ઓફિસમાં ઇચ્છા મૃત્યુની માગણી કરતી અરજી કરી છે. અરજીમાં આક્ષેપ કરાયો છે કે, મંગળવારે તેમને બાપુનગર એપ્રોચ ચોકીના PSIએ બોલાવ્યા હતા. તેમની ધરપકડ કરીને બાપુનગર પોલીસ સ્ટેશન લઇ જવાયા અને લોકઅપમાં બેસાડી દેવાયા. બે કલાક પછી બાપુનગરના ઈન્સ્પેક્ટર હેમંત બી. ચૌધરીએ તેમની ચેમ્બરમાં બોલાવ્યાં હતા.